Drum cu peripeţii pentru 40 de turişti care au călătorit astăzi cu mocăniţa în localitatea suceveană Moldoviţa.

Pe lângă ineditul plimbării, oamenii au avut parte şi de o surpriză neplăcută: un şofer şi-a lăsat maşina parcată pe calea ferată şi a blocat, astfel, trenul.

Situaţia ne-a fost semnalată de un telespectator Digi24, care ne-a povestit că turiştii au coborât din mocăniţă şi au început să-l caute pe proprietarul maşinii. Din fericire, l-au găsit după aproape 15 minute.

Dacă şi dumneavoastră aţi fost martorii unui eveniment care ar putea deveni o ştire, trimiteţi-ne informaţia şi imaginile pe WhatsApp, la numărul 0771.100.304. Vă rugăm să precizaţi numele şi locul din care le transmiteţi.